CELEX: 62014TN0365
Language: hu
Date: 2014-05-27 00:00:00
Title: T-365/14. sz. ügy: 2014. május 27-én benyújtott kereset – CBM Creative Brands Marken kontra OHIM – Aeronautica Militare – Stato Maggiore (TRECOLORE)

4.8.2014   
            
            
               HU
            
            
               Az Európai Unió Hivatalos Lapja
            
            
               C 253/47
            
         2014. május 27-én benyújtott kereset – CBM Creative Brands Marken kontra OHIM – Aeronautica Militare – Stato Maggiore (TRECOLORE)
   (T-365/14. sz. ügy)
   2014/C 253/62
   A keresetlevél nyelve: angol
   
      Felek
   
   
      Felperes: CBM Creative Brands Marken GmbH (Zürich, Svájc) (képviselők: U. Lüken, M. Grundmann és N. Kerger ügyvédek)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Aeronautica Militare – Stato Maggiore (Róma, Olaszország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az ötödik fellebbezési tanácsnak az R 411/2013-5. sz. ügyben 2014. április 1-jén hozott határozatát annyiban, amennyiben az ötödik fellebbezési tanács hatályon kívül helyezte a felszólalási osztály határozatát, a felszólalásnak helyt adott, és elutasította a 00 9 8 77  416. sz. védjegybejelentést a 18. és 25. osztályba tartozó áruk, valamint a 35. osztályba tartozó „Kiskereskedelmi szolgáltatások weboldalak és teleshopping által is, a következő árukra vonatkozóan: ruházati cikkek, cipők, kalapáruk, napszemüvegek, nemesfémek és ötvözeteik, valamint ezekből készített vagy ezekkel bevont áruk, ékszerek, dísztárgyak, drágakövek, órák és időmérő eszközök, bőr és bőrutánzatok, valamint ezen anyagokból készült termékek, állatbőrök és irhák, utazótáskák és bőröndök, táskák, kézitáskák, levéltárcák, pénztárcák, kulcstartó tokok, hátiszákok, zacskók, esernyők, napernyők és sétapálcák, ostorok, lószerszámok és nyergesáruk” szolgáltatások vonatkozásában;
            
         
               —
            
            
               teljes egészében utasítsa el a 00 9 8 77  417. sz. védjegybejelentéssel szembeni felszólalást;
            
         
               —
            
            
               az OHIM-ot kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: A felperes.
   
      Az érintett közösségi védjegy: A 18., 25. és 35. osztályba tartozó árukra és szolgáltatásokra vonatkozó, „TRECOLORE” szóelemet tartalmazó ábrás védjegy -9 8 77  416. számú közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: Aeronautica Militare – Stato Maggiore.
   
      A hivatkozott védjegy vagy megjelölés: A 9., 14., 16., 18., 20., 25., 28. és 41. osztályba tartozó árukra és szolgáltatásokra vonatkozó „FRECCE TRICOLORI” közösségi és nemzeti szó- és ábrás védjegy.
   
      A felszólalási osztály határozata: A felszólalási osztály a felszólalást teljes egészében elutasította.
   
      A fellebbezési tanács határozata: A fellebbezési tanács a vitatott határozatot részben hatályon kívül helyezte.
   
      Jogalapok: A 207/2009 rendelet 8. cikke (1) bekezdése b) pontjának és 8. cikke (5) bekezdésének megsértése.